《题李桐村冷泉待月图》
清代·许乃普

冷泉出危峰，亭中极幽敞。空翠落秋影，虚白涤尘想。

恍疑仙人落，蹁跹曳鹤氅。笑揖图中人，赠以邛竹杖。

飞泉不到处，松心自孤往。明月照吟襟，遥情挹秋爽。

作者简介：（?—1866）浙江钱塘人，字季鸿，一字经崖，号滇生。嘉庆二十五年一甲二名进士，授编修。咸丰间官至吏部尚书。以病乞归。卒谥文恪。有《堪喜斋集》。